જાડેજાના કહેવા મુજબ રાજ્યના કેટલાક શહેરી વિસ્તારોમાં સાર્વજનિક ખાનપાનની હોટલ-રેસ્ટોરન્સ જેવી જગ્યામાં તમાકુ મિશ્રિત હુક્કાની સગવડો ગ્રાહકોને પૂરી પાડવાનું ચલણ વધ્યું છે. જેના કારણે આવી જગ્યાઓ પર યુવાનો આકર્ષિત થાય છે અને નશાની લતમાં સપડાઈને શારીરિક, આર્થિક પાયમાલીનો શિકાર બનીને પોતાનું જીવન બરબાદ કરી દે છે. તેને ધ્યાનમાં લઈને સરકારે આ મહત્વનો નિર્ણય કર્યો છે. હવે તેનો કડકાઈપૂર્વક અમલ કરાશે.